ගමන් මල්ලක් තුළ ජීවී කැස්බෑවෙකු සඟවාගෙන පාපැදියකින් ගමන් කරමින් සිටි පුද්ගලයෙකු ඊයේ (14) අත්අඩංගුවට ගෙන තිබෙනවා.ඩෙල්ෆ්ට් ප්‍රාදේශිය රෝහල ඉදිරිපිටදී උතුරු නාවික විධානයට අනුයුක්ත නාවිකයන් පිරිසක් විසුණුයි අදාල සැකකරු අත්අඩංගුවට ගෙන ඇත්තේ.පාපැදියකින් ගමන් කරමින් සිටි අදාල සැකකරු නවතා පරික්ෂාවට ලක්කර ඇති අතර එහිදී ඔහු සතුව තිබූ ගමන් මල්ලෙහි සඟවාගෙන සිටි කැස්බෑවා සොයා ගැනීමට හැකිව තිබෙනවා.අත්අඩංගුවට ගැනුණු සැකකරු සහ කැස්බෑවා ඩෙල්ෆ්ට්, පොලිසිය වෙත භාරදීමට කටයුතුකර ඇති බවයි වාර්තා වන්නේ.